**Д О Г О В О Р**

**№……….…………**

Днес ............ 2016г. в гр. Русе между: „Водоснабдяване и канализация” ООД – Русе, със седалище и адрес на управление: гр.Русе, ул. „Добруджа” № 6, ЕИК 827184123, представлявано от инж. Сава Иванов Савов – Управител, наричан Възложител и

………………………………………………….………., ЕИК ……………….., със седалище и адрес на управление ……………………………………………, представляван от ……………………….., наричан Изпълнител, се подписа настоящия договор за следното :

**1. ПРЕДМЕТ НА ДОГОВОРА И НАЧИН НА ПЛАЩАНЕ**

1.1.ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни поръчка с

предмет: **“Предоставяне на финансови услуги от кредитни и финансови институции за нуждите на „ВиК“ ООД – Русе”**, наричана за краткост „услугата”, съгласно предложението на ИЗПЪЛНИТЕЛЯи изискванията на ВЪЗЛОЖИТЕЛЯ.

1.2. ВЪЗЛОЖИТЕЛЯ дължи на ИЗПЪЛНИТЕЛЯ такси и комисиони, съгласно Ценовото предложение, неразделна част от настоящия договор.

1.3. Посочените такси се отнасят както за ВЪЗЛОЖИТЕЛЯ, така и за неговите подразделения и не могат да бъдат променяни за срока на договора, освен в случаите когато условията са по-благоприятни за ВЪЗЛОЖИТЕЛЯ.

1.4. За неописани в ценовото предложение други услуги, операции и нареждания, се прилага Тарифата на банката за корпоративни клиенти действаща към момента на извършване на услугата.

1.5. Когато има противоречие между този договор и договора за корпоративни клиенти (типов договор/общи условия или други) приоритетно се прилагат разпоредбите на този договор.

1.6. Всички изменения и допълнения на Тарифата след сключване на настоящия договор са в сила за ВЪЗЛОЖИТЕЛЯ от деня на писменото му уведомяване за настъпилите промени, на основание решението на Управителния съвет на Банката, когато условията по тях не са по-неблагоприятни за ВЪЗЛОЖИТЕЛЯ от тези в приетата Оферта.

1.7. ИЗПЪЛНИТЕЛЯТ има право да събира служебно дължимите суми от сметките, открити при него по реда на чл. 21 от Наредба № 3 на БНБ за условията и реда за изпълнение на платежни операции и за използване на платежни инструменти, като ВЪЗЛОЖИТЕЛЯ дава за това неотменимото си съгласие с подписването на настоящия договор.

1.8. Възнаграждението е дължимо и платимо на съответния клон на ИЗПЪЛНИТЕЛЯ,

извършил операцията или предоставил услугата.

1.9. ИЗПЪЛНИТЕЛЯТ се задължава да представя на ВЪЗЛОЖИТЕЛЯ текущо първични документи, доказващи извършените услуги и операции и удържаните от банковите сметки на “ВиК“ ООД такси и комисионни в деня, следващ деня на извършените услуги и операции.

**2. СРОК НА ДОГОВОРА**

2.1. Срокът за изпълнение на договора е 24 /двадесет и четири/ месеца считано от влизане

на договора в сила.

**3. ПРАВА И ЗАДЪЛЖЕНИЯ НА СТРАНИТЕ**

3.1. ИЗПЪЛНИТЕЛЯТ се задължава да предостави - при поискване от страна на

ВЪЗЛОЖИТЕЛЯ, всяка една от финансовите услуги, предмет на настоящия договор, в съответствие с изискванията на действащото законодателство и представената от ИЗПЪЛНИТЕЛЯ оферта, в изисканите количества и в съответствие с офертата на ИЗПЪЛНИТЕЛЯ.

3.2. ИЗПЪЛНИТЕЛЯТ се задължава да спазва банковата тайна относно наличностите и движенията по откритите сметки, като предоставя информация на трети лица само в предвидените съгласно действащото към съответния момент българско законодателство случаи, или ако ВЪЗЛОЖИТЕЛЯТ е дал изрично и предварително своето писмено съгласие.

3.3. ИЗПЪЛНИТЕЛЯТ при изпълнение на договорените дейности от негова страна няма право да поставя клаузи и условия за задължително използване на съпътстващи услуги, за които не съществува икономическа необходимост от страна на ВЪЗЛОЖИТЕЛЯ.

3.4. ВЪЗЛОЖИТЕЛЯТ има право да получи исканите от него финансови услуги, предмет на договора в изисканото количество, точно, в качество и срок, съгласно представената оферта на ИЗПЪЛНИТЕЛЯ.

3.5. ВЪЗЛОЖИТЕЛЯТ се задължава да уведоми в срок до 10 календарни дни

ИЗПЪЛНИТЕЛЯ за всички промени в правния си статут от възникването им.

3.6. ВЪЗЛОЖИТЕЛЯТ се задължава да предостави на ИЗПЪЛНИТЕЛЯ спесимени на своите служители, упълномощени да подписват от негово име документи във връзка с изпълнението на финансовите услуги, предмет на настоящия договор

**4. НЕПРЕОДОЛИМА СИЛА**

4.1. Непреодолима сила е непредвидено или непредотвратимо събитие от извънреден

характер, независещо от волята на страните, включващо, но не ограничаващо се до: природни бедствия, генерални стачки, локаут, безредици, война, революция или разпоредби на органи на държавната власт и управление.

4.2. Страната, която не може да изпълни задължението си поради непреодолима сила, уведомява писмено в три дневен срок другата страна в какво се състои същата. При неизпълнение на това задължение се дължи обезщетение за настъпилите от това вреди. Непреодолимата сила се доказва от засегнатата страна със сертификат за форс мажор, издаден по съответния ред от БТПП, гр. София.

4.3. Докато трае непреодолимата сила, изпълнението на задълженията и свързаните с тях насрещни задължения се спира.

4.4. Ако непреодолимата сила трае повече от петнадесет дни, всяка от страните има право да прекрати договора с 10 дневно предизвестие. В този случай не се налагат санкции и неустойки не се дължат.

**5. ПРЕКРАТЯВАНЕ НА ДОГОВОРА**

5.1. Договорът може да бъде прекратен в следните случаи:

5.1.1. Непреодолима сила съгласно чл.4.

5.1.2. ВЪЗЛОЖИТЕЛЯТ има право да прекрати едностранно договора с писмено 30

(тридесет) дневно предизвестие.

5.1.3. В случай на взаимно съгласие между страните, при което се подписва двустранен протокол за уреждане на финансовите им отношения до момента на прекратяването.

**6. СПОРОВЕ**

6.1. Всички спорове, породени от тови договор или отнасящи се до него, включително

споровете, породени или отнасящи се до неговото тълкуване, недействителност, изпълнение или прекратяване, както и спорове за попълване на празноти в договора или приспособяването му към нововъзникнали обстоятелства, ще бъдат разрешавани чрез преговори, а в случай на несъгласие – спорът се отнася за решаване пред българския съд.

**7. УСЛОВИЯ ЗА ВЛИЗАНЕ НА ДОГОВОРА В СИЛА**

7.1.Договора влиза в сила след подписване му от двете страни.

**8. СЪОБЩЕНИЯ**

8.1.Всички съобщения между страните са валидни, ако са направени в писмена форма.

8.2.За дата на съобщението се счита:

- датата на предаването – при ръчно предаване на съобщението;

- датата на пощенското клеймо на обратната разписка – при изпращане по пощата;

- датата на приемането – при изпращане по факс.

**9. ДРУГИ УСЛОВИЯ**

9.1. За неуредени с това споразумение въпроси се прилагат разпоредбите на действащите

нормативни актове в Република България.

9.2. Всички срокове по този договор, посочени в дни, следва да се разбират в календарни дни, освен ако изрично не е посочено друго.

Настоящият договор е съставен и подписан в два еднообразни екземпляра – по един за всяка от страните.

Приложения, представляващи неразделна част от договора

1. Договор (типов договор/рамково споразумение или други) за корпоративни клиенти.

2. Офертата на **ИЗПЪЛНИТЕЛЯ**, с приложенията към нея.

**ВЪЗЛОЖИТЕЛ : ИЗПЪЛНИТЕЛ :**

/д-р инж. Сава Савов/ /………………………../